ai4bharat/Pralekha huggingface dataset:
ఆర్థిక మంత్రిత్వ శాఖ
ట్యుటికోరిన్ పోర్టులో 300 కేజీలకుపైగా కొకైన్ స్వాధీనం చేసుకున్న డీఆర్ఐ; అంతర్జాతీయ మార్కెట్లో దీని విలువ దాదాపు రూ.2 వేల కోట్లు ఉంటుందని అంచనా
ట్యుటికోరిన్ వీవోసీ నౌకాశ్రయానికి దిగుమతి అయిన సరుకులో కొకైన్ దాచి తీసుకొచ్చారన్న ప్రత్యేక నిఘా వర్గాల సమాచారంతో, డైరెక్టరేట్ ఆఫ్ రెవెన్యూ ఇంటెలిజెన్స్  అధికారులు, కలపతో కూడిన ఓ కంటైనర్లో తనిఖీలు జరిపారు. ఈ కంటైనర్ పనామా నుంచి ఆంట్వెర్ప్, కొలంబో మీదుగా ట్యుటికోరిన్ చేరింది.
ఈ కంటైనర్లో ఉన్న కలప మధ్య దాచిన 9 సంచులను అధికారులు స్వాధీనం చేసుకున్నారు. వివిధ పొరల మధ్య కట్టుదిట్టంగా చుట్టిన ఇటుకల వంటి 302 తెల్లటి అచ్చులు ఈ సంచుల్లో కనిపించాయి. వీటి బరువు 303 కేజీలు కాగా, వీటిని కొకైన్గా నిర్ధరించారు. ఎన్డీపీఎస్ చట్టం-1985 ప్రకారం, సరకుతోపాటు కంటైనర్ను కూడా అధికారులు జప్తు చేశారు. ఈ మాదక ద్రవ్యాల రవాణాపై పూర్తి స్థాయిలో దర్యాప్తు జరుగుతోంది.
ప్రధాన మంత్రి కార్యాలయం
రాజస్థాన్ రాష్ట్ర దినం సందర్భం లో ఆ రాష్ట్ర ప్రజల కు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ రాజస్థాన్ ప్రజల కు ఆ రాష్ట్ర దిన శుభాకాంక్షలను తెలియజేశారు.
‘‘సమృద్ధ సంస్కృతి కి, వైభవోపేతమైన వారసత్వానికి ప్రఖ్యాతి గాంచిన రాజస్థాన్ లో సోదరీమణులకు, సోదరులకు రాజస్థాన్ దినం సందర్భం లో అనేకానేక శుభాకాంక్ష లు’’ అని ఒక ట్వీట్ లో ప్రధాన మంత్రి పేర్కొన్నారు.
రసాయనాలు, ఎరువుల మంత్రిత్వ శాఖ
రెమ్డెసివిర్ వయల్స్ కేంద్ర కేటాయింపులను నిలిపివేయాలని నిర్ణయించిన ప్రభుత్వం
పది రెట్లు పెరిగిన రెమ్డెసివిర్ ఉత్పత్తి
దేశంలో అవసరాలకు సరిపడా రెమ్డెసివిర్
అత్యవసర అవసరాల కోసం 50 లక్షల వయల్స్ నిల్వ
దేశంలో రోజుకి 3,50,000 రెమ్డెసివిర్ వయల్స్ ఉత్పత్తి అవుతున్నాయని కేంద్ర రసాయనాలు ఎరువుల శాఖ సహాయ మంత్రి శ్రీ మన్సుఖ్ మాండవియా వెల్లడించారు. 2021 ఏప్రిల్ 11వ తేదీనాటికి దేశంలో రోజుకి కేవలం 33,000 రెమ్డెసివిర్ వయల్స్ మాత్రమే ఉత్పత్తి అయ్యేవని ఆయన తెలిపారు. ప్రధానమంత్రి శ్రీ నరేంద్రమోడీ నాయకత్వంలో కేంద్రం తీసుకున్న నిర్ణయాల వల్ల వీటి ఉత్పత్తి 3,50,000 కి పెరిగిందని మంత్రి తెలిపారు.
రెమ్డెసివిర్ ను ఉత్పత్తి చేస్తున్న కేంద్రాల సంఖ్యని కేంద్రం నెల రోజుల వ్యవధిలో 20 నుంచి 60కి పెంచిందని మంత్రి తెలిపారు. గిరాకీకి మించి రెమ్డెసివిర్ వయల్స్ ఉత్పత్తి అవుతున్నాయని తెలిపిన మంత్రి దేశంలో అవసరాలకు సరిపడా నిల్వలు ఉన్నాయని అన్నారు.
రాష్ట్రాలకు రెమ్డెసివిర్ వయల్స్ ను కేటాయించే విధానాన్ని నిలిపివేయాలని కేంద్రం నిర్ణయించిందని శ్రీ మన్సుఖ్ మాండవియా తెలిపారు. దేశంలో రెమ్డెసివిర్ అందుబాటులో ఉండేలా చర్యలు తీసుకోవాలని నేషనల్ ఫార్మాస్యూటికల్స్ ప్రైసింగ్ ఏజెన్సీ, సిడిఎస్కోలను ఆయన ఆదేశించారు.
దేశంలో అత్యవసర వినియోగం కోసం 50 లక్షల వయల్స్ ను నిల్వ చేయాలని నిర్ణయించామని మంత్రి తెలిపారు.
మానవ వనరుల అభివృద్ధి మంత్రిత్వ శాఖ
'పరాక్రమ్ దివస్' సందర్భంగా దేశవ్యాప్తంగా 500 కేంద్రీయ విద్యాలయాల్లో పెయింటింగ్ పోటీ నిర్వహించనున్నారు.
ముఖ్యాంశాలు:
-నేతాజీ సుభాష్ చంద్రబోస్ జీవితంపై విద్యార్థుల్లో స్ఫూర్తిని నింపేందుకు వారిలో దేశభక్తి స్ఫూర్తిని నింపేందుకు 2023 జనవరి 23వ తేదీని "పరాక్రమ్ దివస్"గా జరుపుకుంటున్నారు.
-ప్రధాని రాసిన పుస్తకం ఆధారంగా 'ఎగ్జామ్ వారియర్'గా మారడమే పోటీ ఇతివృత్తం.
-మొత్తం 50,000 మంది విద్యార్థులు ఇందులో పాల్గొంటారని అంచనా
విద్యార్థులలో పరీక్షా ఒత్తిడిని ఎదుర్కోవటానికి పరీక్షా పే చర్చా 2023 ఒక ప్రత్యేక చొరవ. 23 జనవరి 2023న దేశవ్యాప్తంగా 500 కేంద్రీయ విద్యాలయాల్లో  దేశవ్యాప్త పెయింటింగ్ పోటీని నిర్వహిస్తున్నారు. నేతాజీ సుభాష్ చంద్రబోస్ జీవితంపై విద్యార్థుల్లో స్ఫూర్తిని నింపేందుకు వారిలో దేశభక్తిని పెంపొందించేందుకు ఆయన జయంతి రోజును "పరాక్రమ్ దివస్"గా పాటిస్తారు.
విద్యార్థుల సృజనాత్మక వ్యక్తీకరణలను ప్రోత్సహించేందుకు దేశవ్యాప్తంగా పాఠశాలల్లో రేపు పెయింటింగ్ పోటీలతో సహా వివిధ కార్యక్రమాలను విద్యా మంత్రిత్వ శాఖ నిర్వహిస్తోంది.
పెయింటింగ్ పోటీలో వివిధ సీబీఎస్ఈ పాఠశాలల విద్యార్థులు, రాష్ట్ర బోర్డ్లు, నవోదయ విద్యాలయాలు మరియు కేంద్రీయ విద్యాలయాల విద్యార్థులు ఈ ప్రత్యేకమైన సృజనాత్మక ఆలోచనలను వ్యక్తీకరించడంలో విభిన్నంగా పాల్గొంటారని భావిస్తున్నారు. ప్రధానమంత్రి రాసిన పుస్తకం ఆధారంగా 'ఎగ్జామ్ వారియర్'గా మారడమే పోటీ ఇతివృత్తం.
దేశవ్యాప్తంగా ఈ పెయింటింగ్ పోటీలో మొత్తం 50 వేల మంది విద్యార్థులు పాల్గొననున్నారు. ఈ కార్యక్రమం నిర్వహించనున్న నోడల్ కేంద్రీయ విద్యాలయంలో వివిధ పాఠశాలల నుంచి 100 మంది విద్యార్థులు ఈ పోటీలో పాల్గొంటారు. స్థూలంగా జిల్లాలోని స్టేట్ బోర్డ్ మరియు సిబిఎస్ఈ పాఠశాలల సమీప పాఠశాలల నుండి 70 మంది విద్యార్థులను ఆహ్వానించారు. వీరిలో 10 మంది విద్యార్థులు నవోదయ విద్యాలయం నుండి మరియు 20 మంది విద్యార్థులు నోడల్ కేవీలు మరియు సమీపంలోని కేవీల నుండి పాల్గొంటారు.
ఐదు ఉత్తమ ఎంట్రీలకు స్వాతంత్ర్య సమరయోధులు మరియు జాతీయ ప్రాముఖ్యత కలిగిన అంశాలకు సంబంధించిన పుస్తకాల సెట్ మరియు సర్టిఫికేట్ ఇవ్వబడుతుంది. ఈ పెయింటింగ్ పోటీల కోసం విద్యార్థులు, ఉపాధ్యాయులు ఉత్సాహంగా ఎదురుచూస్తున్నారు.
సాంఘిక న్యాయం, మరియు సాధికారత మంత్రిత్వ శాఖ
ఎస్సీ, ఓబీసీ విద్యార్థులకు ఉచిత శిక్షణ
షెడ్యూల్డ్ కులాలు, ఇతర వెనుకబడిన తరగతులు/ ఆర్థికంగా వెనుకబడిన తరగతులు/ డీ-నోటిఫైడ్ ట్రైబ్స్ ఇంకా వ్యర్థాలను ఏరుకునేవారితో సహా సఫాయి కర్మచారీలకు చెందిన యువత  కు పాన్ ఇండియా ప్రాతిపదిక పై పిఎమ్- దక్ష్ పోర్టల్ లో ఆన్ లైన్ రిజిస్ట్రేషన్ ద్వారా.
నైపుణ్యాభివృద్ధి శిక్షణ ఇచ్చేందుకు 2020-21లో సామాజిక న్యాయం- సాధికారత శాఖ 'ప్రధానమంత్రి దక్షతా ఔర్ కుశల్తా సంపన్ హిట్గ్రాహి  పథకాన్ని ప్రారంభించింది.
ఈ శిక్షణ ఉచితం .మూడు కార్పొరేషన్ల -షెడ్యూల్డ్ కులాల కోసం నేషనల్ షెడ్యూల్డ్ కాస్ట్స్ ఫైనాన్స్ అండ్ డెవలప్ మెంట్ కార్పొరేషన్ , ఇతర వెనుకబడిన తరగతులు/ ఆర్థికంగా వెనుకబడిన తరగతులు/ డీనోటిఫైడ్ ట్రైబ్స్ కోసం నేషనల్ బ్యాక్ వర్డ్ క్లాసెస్ ఫైనాన్స్ అండ్ డెవలప్ మెంట్ కార్పొరేషన్  , వ్యర్థాలను ఏరుకునేవారితో సహా సఫాయి కర్మచారుల కోసం నేషనల్ సఫాయి కర్మచారిస్ ఫైనాన్స్ & డెవలప్ మెంట్ కార్పొరేషన్  -ద్వారా అమలు జరుగుతోంది.
రాజస్థాన్ లో ఎస్సీ/ఓబీసీ/ఈబీసీ/డీఎన్టీ లబ్ధిదారులకు సంబంధించి 2020-21, 2021-22 సంవత్సరాల్లో ప్రారంభించిన శిక్షణ, ప్లేస్మెంట్ల వివరాలు ఇలా ఉన్నాయి.
|
|
రాజస్థాన్ 2020-21  2020-21)
|
|
. ఎస్ సి ఓ బి సి/ఇ బి సి /డి ఎన్ టి మొత్తం ఎస్ సి ఓ బి సి/ఇ బి సి /డి ఎన్ టి మొత్తం.
419. 846. 1265. 333. 556. 889
|
|
2021-22 2021-22)
------------------------------------------------------------------------------------------------------------------------
ఎస్ సి ఓ బి సి/ఇ బి సి /డి ఎన్ టి మొత్తం ఎస్ సి ఓ బి సి/ఇ బి సి /డి ఎన్ టి మొత్తం.
798 1129. 1927. 97. 50. 147అసెస్ మెంట్ ,సర్టిఫికేషన్ తరువాత ప్లేస్ మెంట్ లు చేయబడతాయి.
పిఎమ్-దక్ష్ . అనేది ఎస్ సి/ఒబిసి/ఇబిసి/డిఎన్ టి , వ్యర్థాల పిక్కర్స్ తో సహా సఫాయి కర్మచారీల కోసం ఏకరీతి స్కిల్ డెవలప్ మెంట్ ట్రైనింగ్ ప్రోగ్రామ్. నైపుణ్యాభివృద్ధి , ఎంటర్ ప్రిన్యూర్ షిప్ మంత్రిత్వ శాఖ  కు చెందిన ప్రధాన మంత్రి కౌశల్ వికాస్ యోజన  పథకం కింద ఎంప్యానెల్డ్ ట్రైనింగ్ ఇన్ స్టిట్యూట్ లలో ఈ పథకానికి ఖరారు ఎంపిక చేసిన ప్రభుత్వ , పేరుగాంచిన ప్రైవేట్ ట్రైనింగ్ ఇన్ స్టిట్యూట్ ల ద్వారా ఈ శిక్షణ అందిస్తారు. దేశంలో శిక్షణా సంస్థలను ఏర్పాటు చేయడానికి ఈ పథకం కింద ఎటువంటి నిబంధనలు లేవు. దేశంలో శిక్షణా సంస్థల పరిధిని విస్తృతం చేయడానికి ఎం ఎస్ డి ఇ తో ఎంప్యానెల్ చేయబడిన మరిన్ని శిక్షణా సంస్థలను జోడించారు.
సామాజిక న్యాయం -సాధికారత మంత్రి డాక్టర్ వీరేంద్ర కుమార్ ఈ రోజు రాజ్యసభలో లిఖితపూర్వక సమాధానంలో ఈ వివరాలు తెలిపారు.
పౌర విమానయాన మంత్రిత్వ శాఖ
లాక్డౌన్ సమయంలో 247 లైఫ్లైన్ ఉడాన్ విమాన సేవలు దేశ వ్యాప్తంగా దాదాపు 418 టన్నుల వైద్య సామగ్రి రవాణా
దేశంలోని మారుమూల ప్రాంతాలకు కూడా అవసరమయ్యే వైద్య సరుకులను రవాణా చేయడానికి లైఫ్లైన్ ఉడాన్ విమాన సేవలు అందుబాటులోకి వచ్చాయి. ఇందుకు గాను ప్రధాన భాగస్వామ్య పక్షాల వారితో పౌర విమానయాన శాఖ ఒక కోర్ గ్రూపును ఏర్పాటు చేసింది. కోవిడ్-19 వైరస్ వ్యాప్తి కట్టడికి భారత్ చేస్తున్న పోరుకు మద్దతుగా వైద్య సరుకుల రవాణాకు మార్చి 26 నుండి హబ్ అండ్ స్పోక్ లైఫ్లైన్ సేవలు ప్రారంభించినట్టుగా పౌర విమానయాన శాఖ ఏడీజీ  రాజీవ్ జైన్ వివరించారు. గురువారం నిర్వహించిన విలేకరుల సమావేశంలో రాజీవ్ జైన్ మాట్లాడుతూ లాక్డౌన్ నేపథ్యంలో పౌర విమానయాన శాఖ  చేపట్టిన లైఫ్లైన్ ఉడాన్ చొరవ గురించి వివరించారు. లాక్డౌన్ వేళ ఎయిర్ ఇండియా, అలయన్స్ ఎయిర్, ఐఎఎఫ్ మరియు ప్రైవేట్ సంస్థలకు చెందిన 247 విమానాలను లైఫ్లైన్ ఉడాన్ కార్యక్రమంలో భాగంగా నడిపించి వైద్య సరుకులను రవాణా చేపట్టినట్టు ఆయన వివరించారు. వీటిలో 154 విమానాలను ఎయిర్ ఇండియా, అలయన్స్ ఎయిర్లకు చెందినవే ఉన్నట్టు తెలిపారు. వీటి ద్వారా ఇప్పటి వరకు 418 టన్నుల కంటే ఎక్కువగానే సరుకుల రవాణా చేయబడినట్టు ఆయన వివరించారు. ఇప్పటి వరకు లైఫ్లైన్ ఉడాన్ విమానాలు ప్రయాణించిన దూరం దాదాపు 2.45 లక్షల కిలోమీటర్ల కంటే ఎక్కువేనని ఆయన వివరించారు.
కీలక ప్రాంతాల్లో ప్రజలకు తోడ్పాటునందించేలా..
ఈశాన్య ప్రాంతం, ఇతర ద్వీప ప్రాంతాలు, కొండ ప్రాంతాలతో కూడిన రాష్ట్రాలపై ప్రత్యేక దృష్టి సారించి వైద్య సామాగ్రితో సహా అవసరమైన వస్తువులను పంపిణీ చేయడానికి ఎయిర్ ఇండియా, అలయన్స్ ఎయిర్, ఐఎఎఫ్, ప్రైవేట్ క్యారియర్లు విమానాలను నడుపుతున్నాయని రాజీవ్ జైన్ వివరించారు. ఎయిర్ ఇండియా, ఐఏఎఫ్ లు జమ్ము కాశ్మీర్, లడాఖ్, ఈశాన్య ప్రాంతాలు ఇతర ద్వీప ప్రాంతాల రవాణాకు ప్రధానంగా సహకరించాయన్నారు. జమ్ము కాశ్మీర్, లడాఖ్తో సహా దేశపు ఈశాన్య ప్రాంతాలలో క్లిష్టమైన వైద్య సరుకులు, రోగుల రవాణాకు పవన్ హన్స్ లిమిటెడ్తో సహా వివిధ సంస్థల హెలికాప్టర్ సేవలు పనిచేస్తున్నాయన్నారు.
కృషి ఉడాన్ కింద విదేశాలకు వైమానిక సేవలు..
కోవిడ్ నేపథ్యంలో అంతర్జాతీయంగా అత్యవసరాల నిమిత్తం వైమానిక సేవలను ప్రారంభించారు. ఔషధాలు, వైద్య పరికరాలు ఇతర కోవిడ్-19 ఉపశమన సరుకుల రవాణా కోసం ఈ నెల 4వ తేదీ నుంచి చైనాకు పరిమితంగా వైమానిక సేవలు ప్రారంభమయ్యాయి. దక్షిణాసియా పరిధిలో
ఎయిర్ ఇండియా సంస్థ కొలంబోకు వైద్య సామాగ్రిని రవాణా చేసింది. కృషి ఉడాన్ కార్యక్రమంలో భాగంగా ఏప్రిల్ 13న ముంబయి మరియు లండన్ మధ్య ఎయిర్ ఇండియా విమాన సేవలను ప్రారంభించింది. 29 టన్నుల పండ్లు మరియు కూరగాయలను లండన్కు తీసుకెళ్లి దాదాపు 15.6 టన్నుల సాధారణ కార్గో సామగ్రితో భారత్కు ఈ విమానం తిరిగి వచ్చింది. కృషి ఉడాన్ కార్యక్రమం కింద ఎయిర్ ఇండియా తన రెండో విమానాన్ని ఏప్రిల్ 15 న ముంబయి మరియు ఫ్రాంక్ఫర్ట్ మధ్య నడిపింది. 27 టన్నుల సీజనల్ పండ్లు మరియు కూరగాయలను ఫ్రాంక్ఫర్ట్కు తీసుకెళ్లిన ఈ విమానం దాదాపు 10 టన్నుల సాధారణ సరుకుతో తిరిగి అక్కడి నుంచి భారత్కు చేరుకుంది.
(Visitor Counter : 151
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.28 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.18 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,28,90,965
|
|
అందుబాటులోని నిల్వలు
|
|
19,18,32,775
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.28 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.18 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
దేశంలో విమానయాన ప్రజాస్వామ్యీకరణపై కేంద్ర మంత్రి జ్యోతిరాదిత్య సింధియా వ్యాసం రాయడాన్ని ప్రజలతో పంచుకున్న ప్రధానమంత్రి కార్యాలయం
దేశంలో విమానయాన ప్రజాస్వామ్యీకరణపై కేంద్ర మంత్రి జ్యోతిరాదిత్య సింధియా రాసిన వ్యాసాన్ని ప్రధానమంత్రి కార్యాలయం ప్రజలతో పంచుకుంది.
ఈ మేరకు ప్రధాని కార్యాలయం ఒక ట్వీట్ద్వారా ఇచ్చిన సందేశంలో-
“భారతదేశంలో విమానయాన ప్రజాస్వామ్యీకరణ”పై కేంద్రమంత్రి @JM_Scindia వ్యాసం రాశారు” అని పేర్కొంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
56 మంది ప్రొఫెసర్లు, అసోసియేట్ ప్రొఫెసర్లు మరియు అసిస్టెంట్ ప్రొఫెసర్లతో సహా 181 మంది కొత్త ఐఐపిఎ సభ్యులను ఆమోదించిన కేంద్ర మంత్రి డాక్టర్ జితేంద్ర సింగ్
ఐఐపిఏ ఎగ్జిక్యూటివ్ కౌన్సిల్ 322వ సమావేశానికి దాని ఛైర్మన్గా అధ్యక్షత వహించిన మంత్రి
ఐఐపిఎ ప్రాంగణంలో రెడీ టు ఫుడ్ కేంద్రీయ భండార్ 101వ శాఖను ప్రారంభించిన డాక్టర్ జితేంద్ర సింగ్
కేంద్ర సైన్స్ అండ్ టెక్నాలజీ సహాయ మంత్రి , ఎంఓఎస్ పిఎంఓ, స్పేస్ అండ్ అటామిక్ ఎనర్జీ, పర్సనల్, పబ్లిక్ గ్రీవెన్స్, పెన్షన్ మంత్రి డాక్టర్ జితేంద్ర సింగ్ ఇండియన్ ఇన్స్టిట్యూట్ ఆఫ్ పబ్లిక్ అడ్మినిస్ట్రేషన్  జాతీయ ఛైర్మన్ కూడా వ్యవహరిస్తున్నారు. 56 మంది ప్రొఫెసర్లు, అసోసియేట్ ప్రొఫెసర్లు మరియు అసిస్టెంట్ ప్రొఫెసర్లతో సహా 181 మంది ఐఐపిఏ కొత్త సభ్యులను ఆయన ఆమోదించారు.
ఐఐపిఎ ఎగ్జిక్యూటివ్ కౌన్సిల్ 322వ సమావేశానికి అధ్యక్షత వహించిన డాక్టర్ జితేంద్ర సింగ్ 2021 నవంబర్లో రిటైర్డ్ అధికారులకు మాత్రమే ఐఐపిఎ సభ్యత్వాన్ని అందించాలని నిర్ణయించుకున్నందున 700 మందికి పైగా సభ్యులు నమోదు చేసుకున్నారని తెలియజేశారు.
విస్తృత శ్రేణి వయస్సుతో పాటు, మిత్రరాజ్యాలు మరియు రక్షణ సేవలు మరియు అకడమిక్ మరియు వృత్తిపరమైన రంగాల నుండి కూడా తాజా సభ్యత్వం రావడం పట్ల మంత్రి సంతోషం వ్యక్తం చేశారు.ఐఐపిఏ సౌభ్రాతృత్వానికి నాణ్యమైన మానవశక్తిని తీసుకురావడానికి సభ్యత్వ డ్రైవ్ను వేగవంతం చేయాలని ఆయన ఐఐపిఏ ప్రాంతీయ శాఖలను ఆయన కోరారు.
అంతకుముందు డాక్టర్ జితేంద్ర సింగ్ కేంద్రీయ భండార్కు చెందిన 101వ శాఖను ఐఐపిఏ ప్రాంగణంలో వివిధ రకాల ఆహార పదార్థాలు మరియు “కర్మయోగి ద్వార్”తో ప్రారంభించారు. 2014లో నష్టాల్లో కూరుకుపోయిన కేంద్రీయ భాండార్ను మూసివేసేందుకు ఒక పేపర్ను కూడా ప్రారంభించామని మోదీ ప్రభుత్వం పూర్తి స్థాయిలో రూపాంతరం చెందిందని ఆయన అన్నారు.
కోఆపరేటివ్లో రూ.750 కోట్ల టర్నోవర్తో 500 శాతం వృద్ధిని నమోదు చేసి ప్రస్తుతం రూ.4000 కోట్ల వ్యాపారం చేస్తోందని మంత్రి వివరించారు.
డాక్టర్ జితేంద్ర సింగ్ కార్యనిర్వాహక మండలి సభ్యులను ఐఐపిఎ యొక్క ఆదేశం ప్రధానంగా విద్యాసంబంధమైనది కాబట్టి రాష్ట్ర శాఖలోని ప్రతి శాఖ తప్పనిసరిగా కార్యకలాపాల క్యాలెండర్తో రావాలనే ఆలోచనను అన్వేషించాలని కోరారు.
రోజువారీ పబ్లిక్ డెలివరీ సవాళ్లను ఎదుర్కొంటున్న ఫీల్డ్లలో పనిచేస్తున్న అధికారుల కోసం ఇన్స్టిట్యూట్ త్వరలో “ఏ మాన్యువల్ ఆఫ్ గుడ్ గవర్నెన్స్” విడుదల చేయనుందని మంత్రి సంతృప్తి వ్యక్తం చేశారు. ఇది సుపరిపాలనకు పూర్తిగా కొత్త ఉదాహరణ అని ఆయన పేర్కొన్నారు.
అక్టోబర్ 12, 2022న జరిగిన ఈసీ 321వ సమావేశం మినిట్స్పై తీసుకున్న చర్యల గురించి మంత్రికి తెలియజేశారు.ఐఐపిఏ ఎగ్జిక్యూటివ్ కౌన్సిల్కు భారత ఉప రాష్ట్రపతి శ్రీ జగదీప్ ధంఖర్ అధ్యక్షుడిగా మరియు కేంద్ర మంత్రి డాక్టర్ జితేంద్ర సింగ్ చైర్మన్గా వ్యవహరిస్తున్నారు.
ఈ సమావేశానికి ఛత్తీస్గఢ్ మాజీ గవర్నర్ శ్రీ శేఖర్ దత్, ఎన్బిఎస్ఎన్ఏఏ డైరెక్టర్ శ్రీ శ్రీనివాస్ ఆర్. కటికితల, శ్రీ టి. ఎం. విజయ్ భాస్కర్, శ్రీ టి. కాలిబన్ శ్రీ కె. కె. సేథీ సహా ఐఐపిఏ ఎగ్జిక్యూటివ్ కౌన్సిల్ సభ్యులు, ఐఐపిఏ డిజి,ఈసీ మెంబర్ సెక్రటరీ శ్రీ సురేంద్ర నాథ్ త్రిపాఠి మరియు ఐఐపిఏ రిజిస్ట్రార్ శ్రీ అమితాబ్ రంజన్ హాజరయ్యారు. అనేక ప్రాంతీయ శాఖలు కూడా సమావేశానికి వర్చువల్గా హాజరయ్యారు.
<><><><><>
(Visitor Counter : 74
మహిళా, శిశు అభివృద్ధి మంత్రిత్వ శాఖ
ఎన్ఆర్ఐ వివాహాలలో మోసపోయిన/విడిపోయిన మహిళలకు న్యాయం చేకూర్చేందుకు అంతర్జాతీయ స్థాయిలో గల అవకాశాల శాతం పై సంప్రదింపులు నిర్వహించిన NCW
NRI భర్తలచే విడిచిపెట్టబడిన భారతీయ మహిళలకు ఉపశమనం అందించడానికి నియమించబడిన సంబంధిత వాటాదారులందరినీ ఒకచోట చేర్చడానికి 'NRI వివాహాలలో విడిచిపెట్టబడిన మహిళలకు న్యాయం పొందడం: విధానం & విధానపరమైన అంతరాలు' అనే అంశంపై జాతీయ మహిళా కమిషన్  ఒక కన్సల్టేషన్ను నిర్వహించింది. NRI మ్యాట్రిమోనియల్ కేసులతో వ్యవహరించడంలో ఎదురయ్యే సవాళ్లు మరియు సాంకేతిక సమస్యలపై ఉద్దేశపూర్వకంగా చర్చించడానికి ఈ వేదికను ఏర్పాటు చేశారు.
విభిన్న అభిప్రాయాలను పొందడానికి, మహిళా కమిషన్ & శిశు అభివృద్ధి మంత్రిత్వ శాఖ, విదేశీ వ్యవహారాల మంత్రిత్వ శాఖ, హోం వ్యవహారాల మంత్రిత్వ శాఖ, NGOలు మరియు విదేశాల్లోని పోలీసు, భారత రాయబార కార్యాలయాలు/ మిషన్లు, ప్రాంతీయ పాస్పోర్ట్ అధికారులు, జాతీయ వంటి సంబంధిత చట్ట అమలు సంస్థల నిపుణులను ఈ కన్సల్టేషన్కు ఆహ్వానించింది. NRI మ్యాట్రిమోనియల్ కేసుల్లో ఎదురయ్యే నిజమైన సవాళ్లు మరియు సాంకేతిక సమస్యలపై చర్చించేందుకు రాష్ట్ర/జిల్లా లీగల్ సర్వీస్ అథారిటీలు మొదలైనవి కూడా దీనికి హాజరయ్యాయి.
సంప్రదింపులను మూడు సాంకేతిక సెషన్లుగా విభజించారు; 'NRIలు/PIOలతో వివాహమైన భారతీయ మహిళలు ఎదుర్కొంటున్న సమస్యల గుర్తింపు', 'న్యాయం చేకూరడానికి గల అవకాశం యొక్క శాతం: భారతీయ న్యాయ వ్యవస్థలో ఎదుర్కొంటున్న సవాళ్లు' మరియు 'విదేశాలలో న్యాయానికి అవకాశం: విదేశీ న్యాయ వ్యవస్థలో ఎదుర్కొంటున్న సవాళ్లు' అనే విభాగాలుగా వాటిని విభజించారు.
చండీగఢ్లోని ఉమెన్ రిసోర్స్ అండ్ అడ్వకేసీ సెంటర్ ఎగ్జిక్యూటివ్ డైరెక్టర్ డాక్టర్ పామ్ రాజ్పుత్, హర్యానాలోని ఉమెన్ సేఫ్టీ డిఐజి, ఎంఎస్ నజ్నీన్ భాసిన్ మరియు ఎన్ఆర్ఐల కోసం పంజాబ్ స్టేట్ కమిషన్ మాజీ చైర్మన్ రాకేష్ కుమార్ గార్గ్ ఈ సెషన్లను మోడరేట్ చేశారు. బహిరంగ సభ చర్చలో వివిధ సంస్థల నిపుణులు తమ అభిప్రాయాలను పంచుకున్నారు. వివిధ రాష్ట్రాలకు చెందిన ఫిర్యాదుదారులు కూడా తమ అనుభవాలను చర్చలో పంచుకున్నారు.
ప్యానలిస్టులు చేసిన కొన్ని ముఖ్యమైన సూచనలు ఏమిటంటే, ఎన్ఆర్ఐ కేసులతో వ్యవహరించే ఏజెన్సీలు/పోలీసు అధికారులకు శిక్షణా కార్యక్రమాలు నిర్వహించడం, ఆపదలో ఉన్న మహిళలను ప్రాధాన్యతపై రాయబార కార్యాలయాలు ఆదరించడం/ తగిన చర్యలు చేపట్టడం, బాధితుల కోసం జాతీయ హెల్ప్లైన్ను ఏర్పాటు చేయడం మరియు వివిధ పథకాల గురించి వారికి తెలియజేయడం, MEA.., మొదలైనవి.
విడాకులు, పోషణ, పిల్లల సంరక్షణ మరియు వారసత్వం మొదలైన అంశాలకు సంబంధించి విదేశీ దేశ న్యాయస్థానం ఆమోదించిన తీర్పు బాధితురాలిపై చూపించే ప్రభావం గురించి సైతం నిపుణులు చర్చించారు.
అటువంటి మహిళలకు ఉపశమనం కలిగించే భారతీయ న్యాయ వ్యవస్థ క్రింద ఉన్న నిబంధనలపై చర్చలు సైతం జరిపారు.
ఈ చర్చ ద్వారా, బాధిత మహిళలకు న్యాయం అందించడానికి సమర్థవంతమైన చట్టపరమైన చర్యలను రూపొందించడానికి వివిధ వాటాదారుల మధ్య మెరుగైన సమన్వయాన్ని ఏర్పరచడమే NCW లక్ష్యంగా చేసుకుంది.
(Visitor Counter : 109
ప్రధాన మంత్రి కార్యాలయం
యు.కె. లోని గ్లాస్గో లో సి.ఓ.పి-26 సందర్భంగా ఇజ్రాయెల్ ప్రధానమంత్రితో సమావేశమైన - ప్రధానమంత్రి
గ్లాస్గో లో జరిగే సి.ఓ.పి-26 సదస్సు నేపథ్యంలో, ఇజ్రాయెల్ ప్రధానమంత్రి గౌరవనీయులు శ్రీ నఫ్తాలీ బెన్నెట్ ను, ప్రధానమంత్రి శ్రీ నరేంద్ర మోదీ, 2021 నవంబర్, 2వ తేదీన కలిశారు. ఇద్దరు ప్రధానమంత్రులు పరస్పరం సమావేశం కావడం ఇదే మొదటిసారి.
ఇరువురు నాయకులు ద్వైపాక్షిక, వ్యూహాత్మక భాగస్వామ్యాన్ని సమీక్షించారు. విభిన్న రంగాల్లో సాధించిన పురోగతిపై ఇరువురు నాయకులు సంతృప్తి వ్యక్తం చేశారు. ముఖ్యంగా అత్యాధునిక సాంకేతిక పరిజ్ఞానం తో పాటు, ఆవిష్కరణ రంగాల్లో పరస్పర సహకారాన్ని మరింత విస్తరించుకోవాలని వారు అంగీకరించారు.
భారత్, ఇజ్రాయెల్ దేశాల మధ్య పూర్తి దౌత్య సంబంధాలు ఏర్పాటై, వచ్చే ఏడాది 30 సంవత్సరాలు నిండుతున్న సందర్భాన్ని గుర్తు చేస్తూ, భారతదేశాన్ని సందర్శించాల్సిందిగా బెన్నెట్ ను ప్రధానమంత్రి ఆహ్వానించారు.
ప్రధాన మంత్రి కార్యాలయం
ఇండియా-ఆస్ట్రేలియా ఇకానామిక్కోఆపరేశన్ ఎండ్ ట్రేడ్ అగ్రీమెంట్  తాలూకు వర్చువల్సైనింగ్ సెరిమని లో ప్రధాన మంత్రి శ్రీ నరేంద్ర మోదీ ప్రసంగం
ప్రధాని శ్రీ మారిసన్,
ఆస్ట్రేలియా మరియు భారతదేశం ల యొక్క వ్యాపార మంత్రులు,
ఇంకా, మనతో కలసిన రెండు దేశాలకు చెందిన స్నేహితులందరి కి,
నమస్కారాలు.
ఒక నెల కన్నా తక్కువ కాలం లోనే ఈ రోజు న నేను నా మిత్రుడు శ్రీ స్కాట్ తో పాటు గా మూడో సారి నేను ముఖాముఖి గా సమావేశం అవుతున్నాను. కిందటి వారం లో మన మధ్య జరిగిన వర్చువల్ సమిట్ లో చాలా ఫలప్రదం అయినటువంటి చర్చ చోటు చేసుకొంది. ఆ కాలం లో ఇకానామిక్ కోఆపరేశన్ ఎండ్ ట్రేడ్ అగ్రీమెంట్ విషయమై సంప్రదింపుల ను వీలైనంత త్వరలో ముగించవలసింది గా మన బృందాల కు మనం ఆదేశాల ను ఇచ్చాం. మరి ఈ రోజు న ఈ ముఖ్యమైనటువంటి ఒప్పంద పత్రాల పై సంతకాలు జరుగుతూ ఉండటం తో నేను చాలా ప్రసన్నం గా ఉన్నాను. ఈ అసాధారణమైన కార్యసాధన కు గాను, నేను ఇరు దేశాల వ్యాపార మంత్రుల కు మరియు వారి వారి అధికారుల కు హృదయ పూర్వక అభినందనల ను తెలియజేస్తున్నాను.
మరీ ముఖ్యం గా ఆస్ట్రేలియా పూర్వ ప్రధాని మరియు వర్తమానం లో ప్రధాని శ్రీ మారిసన్ కు వ్యాపార విషయాల లో దూత గా ఉన్నటువంటి శ్రీ టోనీ ఎబట్ కు కూడా నేను అభినందించ దలచుకొన్నాను. ఆయన ప్రయాస లు ఈ ప్రక్రియ ను వేగవంతం చేయడం లో తోడ్పడ్డాయి.
మిత్రులారా,
ఇంత తక్కువ కాలం లో అంతటి ఒక ముఖ్యమైన ఒప్పందం కొలిక్కి వచ్చింది అంటే ఉభయ దేశాల కు మధ్య పరస్పర విశ్వాసం ఏ స్థాయి లో ఉందో తెలుస్తున్నది. ఇది మన ద్వైపాక్షిక సంబంధాల లో నిజంగానే ఒక మహత్తరమైనటువంటి ఘడియ గా ఉంది. మన ఆర్థిక వ్యవస్థల మధ్య ఒక దేశం యొక్క అవసరాల ను మరొక దేశం తీర్చేటటువంటి ఘనమైన శక్తి సామర్ధ్యాలు ఉన్నాయి. ఈ ఒప్పందం ద్వారా మనం ఈ అవకాశాల ను పూర్తి స్థాయి లో వినియోగించుకోవడాని కి ముందుకు పోతాం అని నాకు పూర్తి నమ్మకం ఉంది.
ఈ ఒప్పందం మనకు, మన విద్యార్థుల ను, వృత్తి నిపుణుల ను మరియు యాత్రికుల ను పరస్పరం అటూ ఇటూ పంపుకోవడాన్ని సులభతరం చేయగలదు, దీనితో ఈ సంబంధాలు మరింత దృఢం కానున్నాయి. ఇండియా-ఆస్ట్రేలియా ఇకానామిక్ కోఆపరేశన్ ఎండ్ ట్రేడ్ అగ్రీమెంట్  ను ప్రభావవంతమైన విధం గాను, ఫలప్రదం గాను కొలిక్కి తెచ్చినందుకు ఇరు దేశాల బృందాల కు నేను మరో మారు అభినందనల ను తెలియ జేస్తున్నాను.
నేటి కార్యక్రమం లో పాలుపంచుకొన్నందుకు ప్రధాని శ్రీ మారిసన్ కు ఇవే నా హృదయ పూర్వక ధన్యవాదాలు. ఆస్ట్రేలియా లో త్వరలో జరుగనున్న ఎన్నికల ను ఫలప్రదం గా నిర్వహించాలి అని అభిలషిస్తూ, ఇవే నా శుభాకాంక్షలు. రేపటి రోజు న జరుగనున్న ప్రపంచ కప్ ఫైనల్ లో ఆస్ట్రేలియా మహిళల క్రికెట్ జట్టు కు కూడాను ఇవే నా శుభాకాంక్షలు.
నమస్కారం.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
కార్మిక, ఉపాధికల్పన మంత్రిత్వ శాఖ
కార్మిక సంఘాల గుర్తింపు నకు సంబంధించి నియమాల రూపకల్పన కై కార్మిక సంఘాల చట్టం, 1926 లో సవరణ కు ఆమోదం తెలిపిన మంత్రివర్గం
కార్మిక సంఘాల గుర్తింపు నకు సంబంధించి నియమాల రూపకల్పన కై కార్మిక సంఘాల చట్టం, 1926 లో సవరణ లు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి సమావేశం ఆమోదం తెలిపింది.
ప్రయోజనాలు:
ఈ ఆమోదం తో-
కేంద్ర మరియు రాష్ట్ర స్థాయి లలో కార్మిక సంఘాల గుర్తింపు నకు మార్గం సుగమం కాగలదు;
త్రైపాక్షిక సంఘాల లో శ్రామికుల కు వాస్తవ ప్రాతినిధ్యానికి బాట పడగలదు;
శ్రామిక ప్రతినిధులను ప్రభుత్వం తనకు తానుగా నామనిర్దేశం చేయడానికి అడ్డుపెట్టడం సాధ్యపడగలదు; ఇంకా,
వ్యాజ్యాలను మరియు పారిశ్రామిక అశాంతి ని కూడా తగ్గేందుకు ఆస్కారం ఉండగలదు.
శ్రామికుల ప్రతినిధులను త్రైపాక్షిక సంఘాల కు ప్రభుత్వం నామినేట్ చేసే ప్రక్రియ మరింత పారదర్శకం గా ప్రతిపాదిత బిల్లు మార్చివేయగలుగుతుంది. ఆ విధం గా గుర్తింపు ను పొందిన ట్రేడ్ యూనియన్ లు పారిశ్రామిక సామరస్యాన్ని పరిరక్షించడం లో జవాబుదారుగా ఉండగలవు. కేంద్ర/ రాష్ట్ర స్థాయి లలో కార్మిక సంఘాల గుర్తింపు వివిధ విభాగాలు ఆ తరహా అభ్యాసాన్ని మోసగించేందుకు వాడుకోవడాన్ని నిరోధించగలుగుతుంది. గుర్తింపు పొందినటువంటి కార్మిక సంఘాలకు కేంద్ర స్థాయిలోనో, రాష్ట్ర స్థాయి లోనో నిర్దిష్ట భూమిక లను కేటాయించే ఆస్కారం కూడా ఉంటుంది.
(
సాంఘిక న్యాయం, మరియు సాధికారత మంత్రిత్వ శాఖ
కేంద్ర జాబితా లోని ఇతర వెనుకబడిన తరగతుల జాబితా ఉప వర్గీకరణ కు ఏర్పాటైన కమిటీ గడువు ను రెండు నెలలు పొడిగించేందుకు ఆమోదం తెలిపిన మంత్రివర్గం
కమిశన్ పదవీకాలం ఇక మీదట 2019 జూలై 31 వరకు పొడిగింపు
దేశంలో భిన్న వర్గాల ప్రజల సర్వతోముఖ అభివృద్ధి కి ప్రధాన మంత్రి శ్రీ నరేంద్ర మోదీ నాయకత్వం లోని ఎన్ డిఎ ప్రభుత్వం కట్టుబడి ఉంది. ఇందులో భాగంగా ప్రభుత్వ ప్రయోజనాలు ఒబిసి కులాల కు/ జాతుల కు చెందిన వారందరికీ సమానం గా అందేలా చూడడం కోసం రాజ్యాంగం లోని 340 అధికరణం పరిధి లో ప్రభుత్వం ఒక కమిశన్ ను నియమించింది. కేంద్ర జాబితా లోని ఒబిసిల లో ఉప వర్గీకరణ అంశాన్ని పరిశీలించడం ఈ కమిటీ బాధ్యత గా ఉంది.
ఇతర వెనుకబడిన వర్గాల ఉప వర్గీకరణ కు ఏర్పాటైన కమిశన్ గడువు ను మరో రెండు నెలల పాటు- 2019 జూలై 31 వరకు- పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ కమిటీ ప్రస్తుత గడువు 2019 మే 31తో ముగిసిపోయింది. కమిశన్ కు పొడిగింపు ను మంజూరు చేయడం ఇప్పటి కి ఇది ఆరో సారి.
ప్రభావం:
కేంద్ర జాబితా లోని ఇతర వెనుకబడిన వర్గాల ఉపవర్గీకరణ కమిశన్ గడువు పొడిగించడం వల్ల ఆ కమిశన్ వివిధ వర్గాల తో సంప్రదింపులు జరిపేందుకు మరింత గా అవకాశం చిక్కుతుంది. దాని వల్ల కమిశన్ ప్రభుత్వాని కి సమగ్రమైన నివేదిక ను సమర్పించ గలుగుతుంది.
పూర్వరంగం:
రాజ్యాంగం లోని 340వ అధికరణం కింద 2017 అక్టోబర్ 2వ తేదీన రాష్ట్రపతి ఆమోదం మేరకు ఈ కమిశన్ ను ఏర్పాటు చేయడమైంది. జస్టిస్  జి. రోహిణి సారథ్యం లోని ఈ కమిశన్ 2017 అక్టోబర్ నెల లో పని ని ప్రారంభించి, ఒబిసిల లో ఉప వర్గీకరణ విషయం లో రాష్ట్రాల తో, కేంద్ర పాలిత ప్రాంతాల తో, రాష్ట్ర స్థాయి వెనుకబడిన వర్గాల కమిశన్ లతో సంప్రదింపులు జరిపింది. గతం లో కమిశన్ జారీ చేసిన సంప్రదింపుల పత్రం పై ఆయా వర్గాలు వెలిబుచ్చిన అభిప్రాయాలను గురించి మరింత విస్తృతంగా చర్చించవలసిన అవసరం ఉందని కమిశన్ భావించింది. పూర్తి స్థాయి లో అర్హత గల ఏ వర్గాని కి కొత్త జాబితా లో స్థానం లేకుండా పోవడాన్ని నివారించాలంటే మరింత కూలంకష చర్చలు అవసరం అని నివేదించింది. ఇందుకు మరో రెండు నెలల కాలం పట్టవచ్చు.
ఈ అంశం ఆధారం గా 2019 జూలై 31 వరకు తమకు మరో రెండు నెలల గడువు ను ఇవ్వాలని కేంద్రప్రభుత్వాన్ని కమిశన్ కోరింది.
(
రహదారి రవాణా, హైవేల మంత్రిత్వ శాఖ
ఎన్ హెచ్ ఏ ఐ తక్షణ చర్యల ద్వారా ప్రమాద ప్రదేశాలను సరిదిద్దడానికి చొరవ తీసుకుంటుంది
రహదారి భద్రతను పెంపొందించడానికి, మరియు తక్షణ చర్యలను అమలు చేయడం ద్వారా జాతీయ రహదారులపై ప్రమాదాలకు గురయ్యే ప్రదేశాలను సరిచేయడానికి ఎన్ హెచ్ ఏ ఐ చొరవ తీసుకుని మార్గదర్శకాలను జారీ చేసింది. ఈ మార్గదర్శకాల ప్రకారం, ఎన్ హెచ్ ఏ ఐ ప్రాజెక్ట్ డైరెక్టర్లు ప్రమాదానికి గురయ్యే ప్రదేశాలను గుర్తించి, సంబంధిత రాష్ట్ర పోలీసు చీఫ్ లేదా జిల్లా రోడ్డు భద్రతా కమిటీ ద్వారా ఒక్కో స్పాట్కు రూ.10 లక్షలు స్వల్పకాలిక చర్యల కోసం, రూ.10 లక్షల కంటే ఎక్కువ మరియు రూ. 25 లక్షలు సంబంధిత ప్రాంతీయ కార్యాలయానికి అప్పగించారు.
ఈ ఆర్థిక అధికారాలు ఎన్ హెచ్ ఏ ఐ ద్వారా గతంలో జారీ చేయబడిన మార్గదర్శకాల కి అదనం, ఇక్కడ ప్రాజెక్ట్ డైరెక్టర్లు ఒక్కో బ్లాక్ స్పాట్కు రూ. 25 లక్షలు వరకు స్వల్పకాలిక చర్యల ద్వారా ఎం ఓ ఆర్ టీ హెచ్ నోటిఫైడ్ బ్లాక్స్పాట్లను సరిదిద్దడానికి ఆమోదించవచ్చు, ప్రాజెక్ట్కు సంబంధించిన వివిధ ప్రమాద ప్రదేశాలను కలిపి పనుల సేకరణను కూడా నిర్వహించవచ్చు.
రోడ్డు రవాణా మరియు రహదారుల మంత్రిత్వ శాఖ నిర్వచించిన ప్రమాణాల ప్రకారం బ్లాక్ స్పాట్లను గుర్తిస్తారు. అయితే, జాతీయ రహదారులపై రహదారి భద్రత మరియు వినియోగదారుల సౌకర్యాన్ని పెంపొందించడానికి, ఎం ఓ ఆర్ టీ హెచ్ ద్వారా సూచించబడిన బ్లాక్ స్పాట్లతో పాటు ప్రమాదాలకు గురయ్యే ప్రదేశాలను సరిచేయడానికి ఎన్ హెచ్ ఏ ఐ ఈ తక్షణ చర్యలతో కూడిన క్రియాశీల చొరవను తీసుకుంది.
తక్షణ చర్యలలో ముందస్తు హెచ్చరిక సంకేతాలతో కూడిన జీబ్రా క్రాసింగ్లు, క్రాష్ అడ్డంకులు, రెయిలింగ్లు, జంక్షన్ మెరుగుదల, సోలార్ లైట్లు/ బ్లింకర్లు, రోడ్డు సంకేతాలు మరియు ట్రాఫిక్ను, వేగాన్ని తగ్గించే చర్యల అమలు, వాహనదారుల సౌకర్యాలను మెరుగుపరచడం, జాతీయ రహదారులపై భద్రతను మెరుగుపరచడం అత్యంత ప్రాధాన్యతలలో ఒకటి. ఎన్ హెచ్ ఏ ఐ జాతీయ రహదారులపై ప్రయాణించే వారందరికీ సురక్షితమైన, మృదువైన మరియు సాఫీ ప్రయాణ అనుభవాన్ని అందించడానికి కట్టుబడి ఉంది.